b'\n_START_ARTICLE_\nRosenborg teater\n_START_PARAGRAPH_\nRosenborg teater var en kino i Oslo, byens f\xc3\xb8rste kommunale kino. Den \xc3\xa5pnet 12. februar 1921, og l\xc3\xa5 i lokalene til Kristiania vestre Arbeidersamfund i Bogstadveien 12, i omr\xc3\xa5det som da var kjent som Rosenborg. _NEWLINE_12. mars 1937 \xc3\xa5pnet kommunen en ny kino i Bogstadveien 9 (med inngang fra Sporveisgata). Denne fikk navnet Rosenborg kino. De to kinoene eksisterte parallelt fram til andre verdenskrig, gjerne under betegnelsene Gamle og Nye Rosenborg. _NEWLINE_Rosenborg teater blei nedlagt etter krigen, mens den nye kinoen var i drift fram til 1980.'